**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: 52/557-300 Fax: 52/557-302**

***K I V O N A T***

Hajdúszoboszló Város Önkormányzata Képviselő-testületének 2022. szeptember 22-án tartott nyilvános ülésének jegyzőkönyvéből

**(Napirend.)**

**204/2022. (IX. 22.) Képviselő-testületi határozat**

**NAPIREND:**

1. Tájékoztatás a helyi menetrendszerinti autóbusz-közlekedés 2022. I-II. negyedévi működéséről.

Előadó: városfejlesztési irodavezető

1. Tájékoztató a 2022. évi városi költségvetés I-VII. hónapra vonatkozó teljesüléséről.

Előadó: gazdasági irodavezető

1. Javaslat a 2022. évi költségvetési rendelet módosítására.

Előadó: gazdasági irodavezető

1. Előterjesztés bérleti jogról térítés ellenében történő lemondásról.

Előadó: vezérigazgató

1. Előterjesztés Hajdúszoboszló településrendezési eszközök „M-7” jelű TRT módosításának véleményezési szakaszának lezárásáról.

Előadó: városi főépítész

1. Előterjesztés a 6819/1 hrsz-ú ingatlant érintő haszonkölcsön szerződés hosszabbításáról.

Előadó: gazdasági irodavezető

1. Előterjesztés a Kötelesi u. 34. szám alatti ingatlan értékesítéséről.

Előadó: gazdasági irodavezető

1. Előterjesztés a Csónakázó-tó melletti terület tervezett hasznosítására.

Előadó: gazdasági irodavezető

1. Javaslat szociális rendelet térítési díj felülvizsgálatára.

Előadó: egészségügyi-szociális irodavezető

1. Előterjesztés III. számú felnőtt fogorvosi körzet ellátóorvosának kérelméről.

Előadó: egészségügyi-szociális irodavezető

1. Előterjesztés megállapodás módosítása babaköszöntő csomag biztosítására.

Előadó: egészségügyi-szociális irodavezető

1. Előterjesztés a Háttér Szakápolási Bt. kérelméről.

Előadó: egészségügyi-szociális irodavezető

1. Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra.

Előadó: egészségügyi-szociális irodavezető

1. Előterjesztés idősek napi rendezvénysorozatról.

Előadó: egészségügyi-szociális irodavezető

1. Előterjesztés a Járóbeteg-Ellátó Centrum kardiológiai szakrendelés újraindításának kérelmére.

Előadó: egészségügyi-szociális irodavezető

1. Előterjesztés a Járóbeteg-Ellátó Centrum Szervezeti Működési Szabályzat módosítására.

Előadó: egészségügyi-szociális irodavezető

1. Előterjesztés ideiglenes védelemre jogosultak és menedékesek számára történő szállás és ellátás biztosítása tárgyában.

Előadó: aljegyző, adó- és rendészeti irodavezető

1. Előterjesztés a társasházak felújításának pénzügyi támogatásáról szóló 9/2020. (IV.23.) számú önkormányzati rendelet módosítására.

Előadó: városfejlesztési irodavezető

1. Előterjesztés a Loós és Társa Kft. díjemeléssel kapcsolatos kérelméről.

Előadó: városfejlesztési irodavezető

1. Előterjesztés a Gasztro tér hasznosítása kapcsán.

Előadó: városfejlesztési irodavezető

1. Előterjesztés információs tábla és padok közterületen történő kihelyezésével kapcsolatban.

Előadó: városfejlesztési irodavezető

1. Előterjesztés Hajdúszoboszló, Dózsa György u. kerékpárút-hálózat kialakítás tanulmánytervéről.

Előadó: városfejlesztési irodavezető

1. Előterjesztés 2022. évben a Magyar Energetikai és Közmű-szabályozási Hivatal által a víziközműveken jóváhagyott felújításokkal kapcsolatosan.

Előadó: városfejlesztési irodavezető

1. Előterjesztés József Attila utcán a Major utcánál gyalogátkelőhely kijelölési tervének elkészítéséről.

Előadó: városfejlesztési irodavezető

1. Előterjesztés forgalomirányító lámpák üzemeltetésére forrás átcsoportosításáról.

Előadó: városfejlesztési irodavezető

1. Előterjesztés hulladékgyűjtő edényzetek beszerzésére.

Előadó: városfejlesztési irodavezető

1. Előterjesztés Kuvasz dűlő közvilágítás bővítésének tervezéséről.

Előadó: városfejlesztési irodavezető

1. Előterjesztés leromlott városi területek rehabilitációja Hajdúszoboszlón című pályázat megvalósításához szükséges önerőről.

Előadó: városfejlesztési irodavezető

1. Előterjesztés közterületi parkolóhelyek kialakításáról.

Előadó: városfejlesztési irodavezető

1. Előterjesztés közterületek felújításáról.

Előadó: városfejlesztési irodavezető

1. Tájékoztató közbeszerzési eljárások során meghozott döntésekről.

Előadó: polgármester

1. Tájékoztató a testületi ülések közötti fontosabb eseményekről.

Előadó: polgármester

1. Válasz Nádaspart tó környéki kutak kiszáradásával kapcsolatban.

Előadó: aljegyző, adó- és rendészeti irodavezető

1. Válasz Jónás Kálmán képviselő úr Szép Ernő utcával kapcsolatos interpellációjára.

Előadó: gazdasági irodavezető

1. Válasz Nádudvari út – Csepűs sor sarkán lévő tükörrel kapcsolatos interpellációra.

Előadó: városfejlesztési irodavezető

1. Válasz Kocsis Róbert képviselő úr utcabútorokkal kapcsolatos interpellációjára.

Előadó: városfejlesztési irodavezető

1. Válasz fába költözött darazsakkal kapcsolatos interpellációra.

Előadó: városfejlesztési irodavezető

1. Válasz Gábor Áron utcai fákkal kapcsolatos interpellációra.

Előadó: városfejlesztési irodavezető

1. Válasz a Tessedik Sámuel utcai erdő fáival kapcsolatos interpellációra.

Előadó: városfejlesztési irodavezető

1. Előterjesztés fásításról.

Előadó: városfejlesztési irodavezető

1. Előterjesztés felújítási kérelem engedélyezésére.

Előadó: polgármester

1. Előterjesztés óvodák energiamegtakarítási intézkedéseiről.

Előadó: városfejlesztési irodavezető

**KÉRDÉSEK, INTERPELLÁCIÓK, BEJELENTÉSEK**

**ZÁRT ÜLÉSEN:**

1. Előterjesztés Fagyal Sándor önkormányzati szakember-lakás kérelmére.

Előadó: egészségügyi-szociális irodavezető

Határidő: azonnal

Felelős: polgármester

**(Tájékoztatás a helyi menetrendszerinti autóbusz-közlekedés 2022. I-II. negyedévi működéséről.)**

**205/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a Volánbusz Zrt 2022. I-II. negyedévre vonatkozó helyi menetrendszerinti autóbusz közlekedés beszámolójában foglaltakat 6.594.000,-Ft önkormányzati forrású ellentételezéssel elfogadja.

Határidő: azonnal

Felelős: jegyző

**(Javaslat a 2022. évi költségvetési rendelet módosítására.)**

**Hajdúszoboszló Város Önkormányzata Képviselő-testületének**

**16/2022. (IX.22.) önkormányzati rendelete**

**Hajdúszoboszló Város 2022. évi költségvetéséről szóló 4/2022.(II.24.) önkormányzati rendelet módosításáról**

Hajdúszoboszló Város Önkormányzatának Képviselő-testülete az önkormányzat 2022. évi költségvetéséről, módosításának és végrehajtásának rendjéről az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az önkormányzat szervezeti és működési szabályzatáról szóló 18/2019. (XI.07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága egyetértésével a következőket rendeli el:

**1. §**

Hajdúszoboszló Város Önkormányzata 2022. évi költségvetéséről szóló 4/2022.(II.24.) rendelete (továbbiakban: Ör.) 2. § (1) bekezdésének szövege az alábbira változik:

„A képviselő-testület a 2022. évi költségvetés **főösszegét 9.593.960 E Ft**-ban, a bevételek és kiadások egyenlegét

 5.739.775 E Ft működési célú bevétellel,

 6.166.775 E Ft működési célú kiadással és

 - 427.000 E Ft működési egyenleggel, valamint

 1.814.466 E Ft felhalmozási célú bevétellel,

 3.427.185 E Ft felhalmozási célú kiadással és

 - 1.612.719 E Ft felhalmozási egyenleggel,

fogadja el.”

**2. §**

Az Ör. 2. § (12) bekezdése az alábbira változik:

„Az önkormányzat összes létszámkeretét 535,75 főben állapítja meg a 15. sz. mellékletben felsorolt költségvetési intézmények szerinti részletezésben. Ebből 100 fő a közfoglalkoztatotti átlaglétszám.”

**3. §**

Az Ör. 12. § (2) bekezdés a.) pontja az alábbira változik:

„Kulturális, Nevelési és Sportbizottságtól a 12. sz. mellékletben szereplő 3/ÖK, 3a/ÖK, 4/ÖK, valamint a 11. számú melléklet 11/M és 12/M sorokban.”

**4. §**

Az Ör. alábbiakban felsorolt

1. 1. számú melléklete helyébe jelen rendelet 1. számú melléklete,
2. 1/a. számú melléklete helyébe jelen rendelet 1/a. számú melléklete,
3. 2. számú melléklete helyébe jelen rendelet 2. számú melléklete,
4. 3. számú melléklete helyébe jelen rendelet 3. számú melléklete,
5. 4. számú melléklete helyébe jelen rendelet 4. számú melléklete,
6. 5. számú melléklete helyébe jelen rendelet 5. számú melléklete,
7. 6. számú melléklete helyébe jelen rendelet 6. számú melléklete,
8. 7. számú melléklete helyébe jelen rendelet 7. számú melléklete,
9. 8/a. számú melléklete helyébe jelen rendelet 8/a. számú melléklete,
10. 8/b. számú melléklete helyébe jelen rendelet 8/b. számú melléklete
11. 8/c. számú melléklete helyébe jelen rendelet 8/c. számú melléklete
12. 9. számú melléklete helyébe jelen rendelet 9. számú melléklete,
13. 10. számú melléklete helyébe jelen rendelet 10. számú melléklete,
14. 11. számú melléklete helyébe jelen rendelet 11. számú melléklete,
15. 12. számú melléklete helyébe jelen rendelet 12. számú melléklete,
16. 13. számú melléklete helyébe jelen rendelet 13. számú melléklete,
17. 14. számú melléklete helyébe jelen rendelet 14. számú melléklete
18. 15. számú melléklete helyébe jelen rendelet 15. számú melléklete lép.

**5. §**

E rendelet kihirdetése napján lép hatályba, de rendelkezéseit 2022. január 1-től a 2022. évi költségvetés végrehajtásáig kell alkalmazni.

**(Tájékoztató a 2022. évi városi költségvetés I-VII. hónapra vonatkozó teljesüléséről.)**

**206/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a 2022. évi költségvetés I-VII. hónap végrehajtásáról szóló tájékoztatót tudomásul veszi. Felkéri valamennyi költségvetési intézmény vezetőjét, hogy az év további részében is a takarékos gazdálkodás elveinek figyelembevételével járjanak el.

Határidő: azonnal

Felelős: polgármester

jegyző

**(Előterjesztés bérleti jogról térítés ellenében történő lemondásról.)**

**207/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő–testülete hozzájárul, hogy Nagy Károlyné (született: Karika Ida, 1925. november 24., anyja neve.: Bordán Margit) Hajdúszoboszló, Deák Ferenc utca 3/2. szám bérlő részére a bérleti jogáról történő végleges lemondás fejében 350.000.- Ft pénzbeli térítés kerüljön kifizetésre. A pénzbeli térítés kifizetésére a lakás visszaadásával egy időben kerülhet sor. A kifizetés fedezetét a költségvetés általános tartalékának terhére biztosítja. Utasítja a vagyoncsoportot a szükséges szerződés elkészítésére.

Határidő: 2022. október 31.

Felelős: gazdasági irodavezető

**(Előterjesztés Hajdúszoboszló településrendezési eszközök „M-7” jelű TRT módosításának véleményezési szakaszának lezárásáról.)**

**208/2022. (IX. 22.) Képviselő-testületi határozat**

1. Hajdúszoboszló Város Önkormányzatának Képviselő-testülete Hajdúszoboszló Város 83/2016. (VI.26.) határozattal jóváhagyott Településszerkezeti tervének 2022. évi M7. sz. módosítását, az előterjesztés melléklete szerint fogadja el. A településszerkezeti terv rajzi mellékletét képező településszerkezeti tervlapon átvezetésre kerülnek a 12. melléklete szerinti változások. A tervlap számozása a változás átvezetés után „T-1/m7”-re változik.

2. Hajdúszoboszló Város Önkormányzatának Képviselő-testülete, az Étv. 7. § (2) bekezdés e) pontja értelmében kinyilvánítja álláspontját, hogy a település már beépítésre kijelölt területén belül, a Településrendezési eszközök „M7”- jelű módosítása során „új beépítésre szánt terület”-nek minősülő területek, valós nyilvántartásuk szerint jelenleg is beépítésre szánt területek, melyeket a hatályos szabályozási terv közterületté (kiszolgáló úttá, közkertté) tervez átminősíteni. A szabályozási tervmódosítás egyik célja, a kisajátítandó területek mennyiségének csökkentése, a területek takarékosabb feltárásával, de a környezeti értékek megőrzésével, mert a jelenlegi szabályozás megvalósítása az önkormányzat számára aránytalanul nagy költséggel járna.

Határidő: folyamatos

Felelős: polgármester

**(Előterjesztés a 6819/1 hrsz-ú ingatlant érintő haszonkölcsön szerződés hosszabbításáról.)**

**209/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúszoboszló, Libagát utcán, a Kösely-csatona mentén található 6819/1 hrsz-ú ingatlan haszonkölcsönbe adásához Petermán Gyula (4200 Hajdúszoboszló, Bajcsy-Zs. 138.) részére az alábbi feltételekkel:

* Használati idő hossza 5 év,
* Amennyiben Haszonkölcsönbe adó az ingatlant más célra kívánja hasznosítani, úgy 60 napos felmondással a haszonkölcsön szerződést megszüntetheti.
* Haszonkölcsönbe vevő az ingatlant kaszálás és legeltetés céljára használhatja, köteles a területet karbantartani, a füvet rendszeresen kaszálni. A területen lévő fa-állomány nem része a haszonkölcsön szerződésnek, a fákat a Haszonkölcsönbe vevő nem vághatja ki.
* A bérlő köteles a területet a legeltetés biztosítására körbe keríteni.
* Haszonkölcsönbe adó az ingatlan használatáért bérleti díjat nem számít fel.
* Haszonbérbe vevő az ingatlant tovább albérletbe nem adhatja, illetve harmadik személy részére nem hasznosíthatja.

A Képviselő-testület felhatalmazza a Polgármestert a szerződés aláírására.

Határidő: 2022. december 31.

Felelős: jegyző

**(Előterjesztés a Kötelesi u. 34. szám alatti ingatlan értékesítéséről.)**

**210/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszló, Kötelesi u. 34. szám alatti 4415 hrsz-ú, 657 m2 nagyságú, beépítetlen terület megnevezésű ingatlant felveszi az Árverésen értékesítendő ingatlanok listájára, bruttó 9.850.000,-Ft összegű licitálási alapáron.

Hajdúszoboszló Város Önkormányzatának Képviselő-testülete utasítja a Gazdasági Irodát az ingatlan árverési eljárás lefolytatására.

Hajdúszoboszló Város Önkormányzatának Képviselő-testülete felhatalmazza a Polgármestert az adás-vételi szerződés aláírására.

Határidő: 2022. december 31.

Felelős: jegyző

**(Előterjesztés a Csónakázó-tó melletti terület tervezett hasznosítására.)**

**211/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének szabadidős, turisztikai vagy vendéglátó célú hasznosításához.

Határidő: azonnal

Felelős: jegyző

**212/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a tervezett hasznosítási célra tekintettel hozzájárulását adja Hajdúszoboszló Város Önkormányzata és a Hungarospa Zrt. között 2007.06.20-án létrejött és többször módosított Üzemeltetési Szerződés módosításához.

A Képviselő-testület felhatalmazza a Polgármestert az Üzemeltetési Szerződés módosításának aláírására.

Határidő: 2022. október 31.

Felelős: jegyző

**213/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének szabadidős, turisztikai vagy vendéglátó célú hasznosítására vonatkozó nyílt pályázat kiírásához és a pályázati eljárás lefolytatásához az alábbiak szerint:

A hasznosításra irányuló pályázat feltételeit és pályázati kiírását a Képviselő-testület határozza meg, mely alapján a Gazdasági Iroda lefolytatja a pályázati eljárást. A beérkezett pályázatok értékelését a Pénzügyi és Gazdasági Bizottság végzi, melynek eredményeképpen javaslatot tesz a nyertes személyére. A javaslattétel alapján a nyertes személyről a Képviselő-testület dönt.

Határidő: pályázat kiírására október 31.,

 pályázat elbírálására december 31.

Felelős: jegyző, gazdasági irodavezető

**(Javaslat szociális rendelet térítési díj felülvizsgálatára.)**

**214/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 1. számú függelékét jelen javaslat mellékletét képező 1. számú függelékre cseréli. A függelékben csak Hajdúszovát községre vonatkozó intézményi térítési díj táblázat módosul és e táblázat hatályát 2022. október 01-től állapítja meg.

Határidő:2022. szeptember 30.

Felelős: jegyző/irodavezető/intézményvezetők

**Hajdúszoboszló Város Önkormányzata Képviselő-testületének**

**17/2022. (IX.22.) önkormányzati rendelete**

 **a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet módosításáról**

Hajdúszoboszló Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 62. § (2) bekezdésében, a 92. § (1)-(2) bekezdéseiben és a 132. § (4) bekezdésének d) pontjában foglalt, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény 29. §, 94. § (1) bekezdés, 131. § és 147. §-ában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, az önkormányzat szervezeti és működési szabályzatról szóló 18/2019. (XI.07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével, a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet módosítása tárgyában az alábbi rendeletet alkotja:

1. §

A személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 2/A. számú mellékletének helyébe jelen rendelet 1. számú melléklete lép.

1. §
2. E rendelet 2022. október 01-jén lép hatályba.
3. E rendelet 2022. október 02-án hatályát veszti.

**(Előterjesztés III. számú felnőtt fogorvosi körzet ellátóorvosának kérelméről.)**

**215/2022. (IX. 22.) Képviselő-testületi határozat**

I. Hajdúszoboszló Város Önkormányzatának Képviselő-testülete, mint Megbízó, 2022. október 01-től engedélyezi a Hajdúszoboszló III. számú felnőtt fogorvosi körzet területi ellátási kötelezettséggel történő egészségügyi alapfeladatokat ellátó Dr. Kunkli Eszter fogorvosnő (szül: Debrecen, 1982.05.20. an: Kulcsár Ilona, pecsétszáma: 66615) magánrendelését heti 2 alkalommal, kedd és csütörtöki napokon 17.00 órától 18.30-ig. A magánrendelés helye: Járóbeteg-Ellátó Centrum 4200 Hajdúszoboszló, Szilfákalja 1-3., az alapellátás tevékenységéhez végzett jelenlegi rendelője.

Ezzel egyidejűleg felkéri a Járóbeteg-Ellátó Centrum igazgatóját, hogy fogorvosnővel a fenti feladat végzéséről külön megállapodást kössön.

II. Hajdúszoboszló Város Önkormányzatának Képviselő-testülete a Járóbeteg-Ellátó Centrum épületében végzett egészségügyi alap- és szakellátásban a magánrendelések szabályozását tartalmazó Önköltség számítási szabályzatát kiegészíti és elfogadja az 5-6. számú melléklettel.

Határidő: 2022. október 01.

Felelős: jegyző,

Járóbeteg-Ellátó Centrum igazgató,

egészségügyi, szociális irodavezető

**(Előterjesztés megállapodás módosítása babaköszöntő csomag biztosítására.)**

**216/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy a szociális támogatások keretein belül (természetbeni juttatás) a város újszülött gyermekei számára a „babaköszöntő csomagot” a Rive Center Kft. (4024 Debrecen, Tímár u. 3. TT/201) biztosítja a mellékletben szereplő módon, bruttó 19.900.-Ft/csomag áron 2022. szeptember 01-től.

Határidő: 2022. szeptember 30.

Felelős: egészségügyi, szociális irodavezető

**(Előterjesztés a Háttér Szakápolási Bt. kérelméről.)**

**217/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Háttér Szakápolási Bt. (4200 Hajdúszoboszló, Kossuth u. 64.) Molnárné Varga Anikó ügyvezető igazgatónő kérelmét és a feladat ellátásához támogatási szerződés keretében 2022. évben 4 hónapra, havi 200.000 Ft összeget állapít meg. A támogatási összeg fedezetéül a 2022. évi városi költségvetés „Tartaléka” sora szolgál.

Határidő:2022. szeptember 30.

Felelős: Háttér Bt. igazgatónő/egészségügyi, szociális irodavezető

**(Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra.)**

**218/2022. (IX. 22.) Képviselő-testületi határozat**

1. Hajdúszoboszló Város Önkormányzatának Képviselő-testülete a Bursa Hungarica Felsőoktatási Önkormányzati Ösztöndíjrendszer 2023. évi fordulójához és a Bursa Hungarica Elektronikus Pályázatkezelési és Együttműködési Rendszerhez (a továbbiakban: EPER-Bursa rendszer) való csatlakozást támogatja, valamint felhatalmazza a polgármestert/jegyzőt a pályázati rendszerhez való csatlakozási nyilatkozat és az ezzel összefüggő dokumentumok aláírására.

2. Hajdúszoboszló Város Önkormányzatának Képviselő-testülete egyetért a Szociális és Egészségügyi Bizottság által 2022. szeptember 20. napján elfogadott Bursa Hungarica ösztöndíj összegének emelésével.

Határidő: 2022.szeptember 30.

Felelős: jegyző, irodavezető

**(Előterjesztés idősek napi rendezvénysorozatról.)**

**219/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy a város időseit „Idősek Napja” alkalmából a város vezetése köszöntse, melyre 550.000.-Ft önkormányzati támogatást biztosít az alábbiak szerint:

* 120.000.-Ft-ot a 4/2022. (II. 24.) sz. költségvetési rendelet 12. sz. melléklet 4/ÖK (Kulturális, sport és turisztikai pályázati alap) soráról, míg
* 430.000.-Ft-ot a 2022. évi városi költségvetés „Tartaléka” terhére.

Határidő:2022. október 07.

Felelős: egészségügyi, szociális irodavezető, HKSZK intézményvezető

**(Előterjesztés a Járóbeteg-Ellátó Centrum kardiológiai szakrendelés újraindításának kérelmére.)**

**220/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja

* Kardiológia szakfeladat (szakmakódja: 4000) kapacitás újbóli bevezetését a szünetelő kapacitások átcsoportosításával, úgy mint Bőrgyógyászat II. (ágazati azonosítója: 001089611, szakmakódja:0800) 22 óra óraszámából 7 óra szünetelő kapacitást, és a Bőrgyógyászat Gondozó II. (ágazati azonosítója: 001089611, szakmakódja:0800) 8 óra óraszámából 5 óra szünetelő kapacitás terhére, összesen 12 óra szakorvosi óraszámmal, valamint
* a fenntartó és a szolgáltató az átcsoportosítás fenntarthatóságáról nyilatkozunk,
* a Járóbeteg-Ellátó Centrum, mint egészségügyi szolgáltató nyilatkozott, az átcsoportosítással létrejövő állapot nem ütközik az egészségügyi szolgáltató pályázatban vállalt kötelezettségeibe, és megfelel a Tv. 4/A. § (3)-(6) bekezdésében meghatározott feltételeknek,
* a Járóbeteg-Ellátó Centrum, mint egészségügyi szolgáltató nyilatkozott, biztosítani tudja az egészségügyi szolgáltatások nyújtásához szükséges szakmai minimumfeltételekről szóló rendelet által előírt személyi és tárgyi feltételeket az átcsoportosítással érintett szakmák tekintetében.

Ezzel egyidejűleg, a képviselő-testület felhatalmazza Hajdúszoboszló Város Polgármesterét a keletkező dokumentumok aláírására és felkéri a Járóbeteg-Ellátó Centrum - 4200 Hajdúszoboszló, Szilfákalja 1-3. - igazgatóját, hogy az ezzel kapcsolatos szükséges intézkedéseket tegye meg.

Határidő: azonnal, folyamatos

Felelős: polgármester, JEC igazgató

**(Előterjesztés a Járóbeteg-Ellátó Centrum Szervezeti Működési Szabályzat módosítására.)**

**221/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete jóváhagyja 2022. október 01-től a mellékletben szereplő Járóbeteg-Ellátó Centrum egységes szerkezetű Szervezeti és Működési Szabályzatát - 1-5. számú - mellékleteivel együtt. Ezzel egyidejűleg a jelenleg hatályos SZMSZ hatályát veszti.

Határidő: azonnal, folyamatos

Felelős: jegyző, JEC igazgató

**(Előterjesztés ideiglenes védelemre jogosultak és menedékesek számára történő szállás és ellátás biztosítása tárgyában.)**

**222/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a 104/2022. (III.12.) Korm.rendeletben jelenleg meghatározott 2022. október 15-e utáni időszakra nem kíván támogatási szerződéseket kötni szálláshelyeket térítés nélkül biztosító szállásadókkal, valamint az étkezést szintén térítés nélkül nyújtó szolgáltatókkal.

Hajdúszoboszló Város Önkormányzatának Képviselő-testülete egyeztetést kezdeményez a Megyei Védelmi Bizottsággal már megállapodással rendelkező szálláshelyekkel annak érdekében, hogy a saját, önkormányzati szálláshelyeken lévők ezen szálláshelyekre átkerüljenek.

Határidő: folyamatos

Felelős: jegyző

**(Előterjesztés a társasházak felújításának pénzügyi támogatásáról szóló 9/2020. (IV.23.) számú önkormányzati rendelet módosítására.)**

**Hajdúszoboszló Város Önkormányzata Képviselő-testületének**

 **18/2022. (IX. 22.) önkormányzati rendelete a településen lévő társasházak felújításának pénzügyi támogatásáról szóló 9/2020. (IV. 23.) számú önkormányzati rendelet módosításáról**

Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés f) pontjában meghatározott feladatkörében eljárva a településen lévő társasházak felújításának pénzügyi támogatásáról szóló 9/2020. (IV. 23.) számú rendelettel kapcsolatban a következőket rendeli el:

**1. §**

A rendelet 3. § (3) és (4) bekezdése hatályát veszíti, helyette az alábbi rendelkezés lép hatályba:

*(3) A támogatásra elkülönített keretösszeg felosztására a benyújtott pályázatok ütemenkénti elbírálása után kerül sor, a rendelkezésre álló keretösszeg erejéig. A keretösszeg kimerülésekor a pályázatok benyújtása felfüggesztésre kerül.*

**2. §**

A rendelet 5. § (1) és (2) bekezdése helyébe az alábbi rendelkezések lépnek:

*(1) A pályázat útján elnyert támogatás kizárólag a társasház városképi jelentőségű, külső homlokzatot (falazat, nyílászáró és tetőszerkezet) érintő - kivéve üzleti célú helyiségek homlokzatfelújítása - és e mellett választható módon a (2) és (3) bekezdésben meghatározott felújítási munkálataihoz vehető igénybe.*

*(2) A támogatás a társasház városképi jelentőségű, külső homlokzatot érintő felújítása mellett az épületek energiahatékonyságáról, valamint energetikai jellemzőinek meghatározásáról és tanúsításáról szóló hatályos szabályozás alapján energetikai koncepcióval vagy épületenergetikai számítással alátámasztott, kimutatható energia-megtakarítást eredményező munkálatokra is igényelhető. A pályázónak pályázatában be kell nyújtania az épület 60 napnál nem régebbi energetikai tanúsítványát.*

**3. §**

A rendelet 6. § (1) bekezdésében az 50 %-os mérték 80 %-ra módosul.

**4. §**

A rendelet 7. § (2) és (3) bekezdése helyébe az alábbi rendelkezések lépnek:

*(2) Társasház felújítás esetén a pályázati felhívás a tárgyévre vonatkozóan Hajdúszoboszló Város költségvetésének elfogadását követő hónap 1-jétől érhető el és tölthető le az Önkormányzat* [*www.hajduszoboszlo.eu*](http://www.hajduszoboszlo.eu) *honlapjáról.*

*(3) A pályázati felhívást a (2) bekezdésben szereplő közzététellel egyidejűleg közzé kell tenni a helyben szokásos módon is (az önkormányzat hirdetőtábláján, a városi lapban és a városi televízióban).*

**5. §**

A rendelet 9. § (2) bekezdése kiegészül az alábbi mondattal:

*A bejelentés ténye nem mentesíti nyertes pályázót a felújítás kapcsán felmerülő közterület használatra vonatkozó egyéb engedélyek, hozzájárulások megszerzése alól.*

**6. §**

A rendelet 13. § (2) bekezdése helyébe az alábbi rendelkezés lép:

(2) A *felújítás* pályázati célnak *csak* részben megfelelő *módon történő kivitelezése, vagy műszaki tartalom elmaradása esetén, támogató jogosult a támogatási összeg arányos csökkentésére, amennyiben az továbbra is megfelel Hajdúszoboszló Város településképének védelméről szóló önkormányzati rendelet hatálya alá tartozó településképi bejelentési eljárás keretében támasztott követelményeknek. A* pályázati *célnak nem megfelelő felújításra vonatkozóan felmerült költség vagy az elmaradt műszaki tartalomra eső költség* a nyertes pályázó részére nem kerül átutalásra.

**Záró rendelkezések**

1. **§**

Jelen rendelet kihirdetése napján lép hatályba.

**(Előterjesztés a Loós és Társa Kft. díjemeléssel kapcsolatos kérelméről.)**

**223/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlón nem közművel összegyűjtött háztartási szennyvíz összegyűjtését és elszállítását végző Loós és Társa Kft. díjemelési javaslatát az alábbiak szerint támogatja:

* üzemi általános költségét legfeljebb az 1 alkalomra (6 m3) eső közszolgáltatási díj 17,38 %-ban meghatározott összegben fogadja el;
* elfogadja 2022.10.01-től a rendelet tervezet szerinti díjemelést, melynek fedezetére a 2022. évi városi költségvetés általános tartalék kerete terhére 310.000,-Ft összeget biztosít;
* a KFt. augusztus-szeptember hónapokban jelentkező többletköltségeire, vesztesége kompenzálására 60.000,-Ft összeget biztosít a 2022. évi városi költségvetés általános tartalék kerete terhére.

Határidő: azonnal és 2022. október 1.

Felelős: polgármester

 jegyző

Hajdúszoboszló Város Önkormányzata Képviselő-testületének

19/2022. (IX. 22.) önkormányzati rendelete

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 25/2015. (IX.10.) önkormányzati rendelet módosításáról**

Hajdúszoboszló Város Önkormányzatának Képviselő-testülete a vízgazdálkodásról szóló 1995. évi LVII. törvény 44/C. § (2) bekezdésében és a 45. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában és a vízgazdálkodásról szóló 1995. évi LVII. törvény 4. § (2) bekezdés d) pontjában meghatározott feladatkörében eljárva, Hajdúszoboszló Város Önkormányzata Képviselő-testülete az alábbi rendeletet alkotja:

**1. §**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 25/2015. (IX.10.) önkormányzati rendelet 1. sz. mellékletének helyébe jelen rendelet 1. sz. melléklete lép.

**2. §**

Jelen rendelet 2022. október 1. napján lép hatályba.

**(Előterjesztés a Gasztro tér hasznosítása kapcsán.)**

**224/2022. (IX. 22.) Képviselő-testületi határozat**

I. Hajdúszoboszló Város Önkormányzatának Képviselő-testülete a Csík.I.Z Gyula Kft. (5700 Gyula, Bodoky u. 1., magasföldszint 12.) kérelmével kapcsolatban az alábbi döntést hozza:

* a haszonbérlő a tevékenysége felhagyásával szerződésszegést követett el, így a bérleti díj második részletének megfizetésétől nem tud eltekinteni;
* elfogadja, hogy a ténylegesen elfogyasztott áramdíj után fizesse meg a közüzemi költséget a teljesítménydíj nélkül;

Határidő: azonnal

Felelős: jegyző

II. Hajdúszoboszló Város Önkormányzatának Képviselő-testülete támogatja a Szabadtéri Színpad melletti burkolt terület határozott idejű hasznosítását vendéglátóipari, kereskedelmi és egyéb tevékenységek céljára az igényelt teljesítménytől függően legfeljebb 4 db bérlő együttes használata mellett.

Felkéri a Jegyzőt a hasznosítási pályázat előkészítésére és előterjesztésére a Képviselő-testület részére jóváhagyás végett.

Határidő: pályázat kiírására 2022. október 31.,

 pályázat elbírálására 2022. december 31.

Felelős: jegyző

**(Előterjesztés információs tábla és padok közterületen történő kihelyezésével kapcsolatban.)**

**225/2022. (IX. 22.) Képviselő-testületi határozat**

Hajdúszoboszló Város Önkormányzata Képviselő-testülete támogatja a József Attila utca 20. sz. alatti ingatlan előtt a József Attila utca felőli oldalon, a telekhatár és a járda között 2db 4,00 x 2,00 méter befoglaló méretű lábakon álló fix reklámtábla kihelyezését és a járda és az úttest közötti szakaszon egyszemélyes padok elhelyezését két év időtartamra, illetve a tábla és a padok alatt térkő burkolat kialakítását.

Határidő: azonnal

Felelős: jegyző

**(Előterjesztés Hajdúszoboszló, Dózsa György u. kerékpárút-hálózat kialakítás tanulmánytervéről.)**

**226/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja Hajdúszoboszló, Dózsa György út kerékpárút-hálózat kialakítás tanulmánytervéről szóló előterjesztést.

A rendelkezésre álló változatok közül a 2. számú változat továbbtervezését támogatja, melynek költségeit a 2023. évi költségvetésben a lehetőségekhez mérten tervezni szükséges.

Határidő: folyamatos

Felelős: polgármester

 jegyző

**(Előterjesztés 2022. évben a Magyar Energetikai és Közmű-szabályozási Hivatal által a víziközműveken jóváhagyott felújításokkal kapcsolatosan.)**

**227/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Debreceni Vízmű Zrt. tájékoztatását, mely szerint a 2022. évre a szakáganként megállapított közműhasználati díj mértékéig a MEKH által jóváhagyott az üzembiztonság fenntartásához elengedhetetlenül fontos felújításokat és pótlásokat elvégezze. Felkéri az üzemeltetőt, hogy az év közben felmerülő váratlan meghibásodások javítására, a rendelkezésre álló felújítási/pótlási keret terhére tegyen javaslatot.

A Bartók Béla – Gázláng utcák kereszteződésében lévő hiba javításával kapcsolatban felkéri üzemeltetőt, hogy a 2023. évi beruházások közé sorolja át, erről a rendszer új üzemeltetőjét az átadáskor tájékoztassa.

Határidő: azonnal

Felelős: jegyző

**(Előterjesztés József Attila utcán a Major utcánál gyalogátkelőhely kijelölési tervének elkészítéséről.)**

**228/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete az előterjesztésben szereplő javaslatokat nem támogatja.

Felkéri a hivatal szakirodáját, vizsgálja meg a forgalom lassításának lehetőségét.

Határidő: következő képviselő-testületi ülés

Felelős: polgármester

 jegyző

**(Előterjesztés forgalomirányító lámpák üzemeltetésére forrás átcsoportosításáról.)**

**229/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés 9. sz. melléklet (városüzemeltetés) 27/ÖK „Jelzőlámpák üzemeltetése” költségsorának 2,0 millió Ft-tal történő megemelését az alábbiak szerint:

* 1 MFt átcsoportosításával a 14. sz. melléklet 10/ÖK „Csokonai utcai csapadékvíz elvezető nyílt burkolt árok felújítása” költségsorról;
* 1 MFt átcsoportosításával a 14. sz. melléklet (felújítások) 11/ÖK „Vásártér sor csapadék csatorna felújítási terve” költségsorról.

Határidő: azonnal

Felelős: jegyző

**(Előterjesztés hulladékgyűjtő edényzetek beszerzésére.)**

**230/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete felkéri a Hajdúszoboszlói Nonprofit Zrt.-t az előterjesztés szerinti, 27 db hulladékgyűjtő edényzet beszerzésére és a Mátyás király sétányon történő telepítésére, valamint a sétányon meglévő edényzetek Szent István parkba történő áttelepítésére.

Határidő: 2022. november 30.

Felelős: Vg Zrt. vezérigazgató

**(Előterjesztés Kuvasz dűlő közvilágítás bővítésének tervezéséről.)**

**231/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a Kuvasz dűlő előterjesztés szerinti közvilágítás bővítésének tervezési költségeire bruttó 1 MFt keretösszeget biztosít a 2022. évi városi költségvetés tartalék kerete terhére.

Határidő: 2022. december 31.

Felelős: jegyző

**(Előterjesztés leromlott városi területek rehabilitációja Hajdúszoboszlón című pályázat megvalósításához szükséges önerőről.)**

**232/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a „Leromlott városi területek rehabilitációja Hajdúszoboszlón” című pályázat megvalósításához szükséges 4.500.0000 Ft összegű többletforrást a 2022. évi városi költségvetés 11. táblázat 3F sora (*Városképi szempontból meghatározó társasházak felújítására*) terhére biztosítja.

Határidő: azonnal

Felelős: jegyző

**(Előterjesztés közterületi parkolóhelyek kialakításáról.)**

**233/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a József Attila utca 20. sz. alatt tervezett vegyes rendeltetésű épület előtti közterületen a Major utca felől 3 db közterületi párhuzamos állású parkoló (amelyből 1 db mozgásukban korlátozottak részrére fenntartott) önerőből történő kialakítását, amelyhez tulajdonosi hozzájárulást megadja azzal, hogy a közterületi parkolóhelyek bárki által igénybe vehetők lesznek, ezért nem zárhatók le, és táblával sem jelölhetők meg.

Határidő: azonnal

Felelős: jegyző

**(Előterjesztés közterületek felújításáról.)**

**234/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés közterületek felújítási keretének mindösszesen 2.306.056,-Ft összeggel történő megemelését költségvetési sorokról történő átcsoportosítással, az alábbiak szerint:

- 1.700.000,- Ft összeget a járdaépítés lakossági támogatása költségsorról;

- 500.000,-Ft összeget a társasházak városképi szempontból történő felújítására elkülönített költségsorról;

- 106.056,-Ft összeget a városi karbantartások, kisjavítások költségsorról.

Fentiek alapján a Képviselő-testület támogatja

- a Szilfákalja 18. - Major utca 19. közötti szakaszon gyephézagos burkolatú parkoló felújítását bruttó 7.900.819,- Ft keretösszegért;

- a Hőforrás utcán a Dobó István és Déryné utcák közötti szakaszon még hiányzó,

24 m járdaszakasz felújítását 1.056.056,-Ft összegért.

Határidő: azonnal és megvalósításra 2022. december 31.

Felelős: polgármester

**(Tájékoztató közbeszerzési eljárások során meghozott döntésekről.)**

**235/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a közbeszerzési eljárások során meghozott döntésekről szóló tájékoztatót tudomásul veszi.

Határidő: azonnal

Felelős: jegyző

**(Tájékoztató a testületi ülések közötti fontosabb eseményekről.)**

**236/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről szeptember hónapban adott tájékoztatót tudomásul veszi.

Határidő: azonnal

Felelős: polgármeste

**(Válasz Gábor Áron utcai fákkal kapcsolatos interpellációra.)**

 **237/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete Jónás Kálmán Gábor Áron utcai fákkal kapcsolatos interpellációjára adott választ nem fogadja el.

A válasz kivizsgálásával megbízza az önkormányzat Mezőgazdasági, Környezetvédelmi Bizottságát.

Határidő: októberi képviselő-testületi ülés

Felelős: bizottsági elnök

**(Válasz a Tessedik Sámuel utcai erdő fáival kapcsolatos interpellációra.)**

 **238/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete Jónás Kálmán Tessedik Sámuel utcai erdő fáival kapcsolatos interpellációjára adott választ nem fogadja el.

A válasz kivizsgálásával megbízza az önkormányzat Városfejlesztési, Műszaki Bizottságát és Mezőgazdasági, Környezetvédelmi Bizottságát.

Határidő: októberi képviselő-testületi ülés

Felelős: bizottsági elnök

**(Előterjesztés fásításról.)**

**239/2022. (IX. 22.) Képviselő-testületi határozat**

Hajdúszoboszló Város Önkormányzata Képviselő-testülete 2022. évben az 1. sz. mellékletben megjelölt helyszíneken, és az 1. sz. melléklet szerinti darabszámú és típusú fák telepítését támogatja, karózva, dréncsövezve, 2 éves utógondozással, garancia nélkül, bruttó 4.943.506,-Ft összegben.

A Képviselő-testület a fák beszerzésével és telepítésével a Hajdúszoboszlói Városgazdálkodási Nonprofit Zrt.-t bízza meg.

Határidő: 2022. december 30.

Felelős: jegyző

 VG NZrt. vezérigazgató

**(Előterjesztés felújítási kérelem engedélyezésére.)**

**240/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Református Egyházközség kérelme alapján engedélyezi a Gönczy Pál Református Sport és Két Tanítási Nyelvű Általános Iskola által használt épületek:

1. 4200 Hajdúszoboszló, Kálvin tér 7.

2. 4200 Hajdúszoboszló, Kálvin tér 3-5.

3. 4200 Hajdúszoboszló, Gönczy P. u. 8. tornaterem

4. 4200 Hajdúszoboszló, Gönczy P. u. 7. konyha

energetikai felújítását és az ahhoz szükséges összes dokumentáció elkészítését.

A Képviselő-testület felhatalmazza Czeglédi Gyula polgármestert a tulajdonosi hozzájárulások aláírására.

A Képviselő-testület a 147/2020. (VIII. 27.) számú, konyha átadására vonatkozó képviselő-testületi határozatot felülvizsgálja. Felkéri a hivatal vagyoncsoportját, készítsen előterjesztést a felülvizsgálatot követően új üzemeltetési szerződés elkészítéséről.

Határidő: 2022. szeptember 22.

Felelős:   polgármester, jegyző, intézményvezető

**(Előterjesztés óvodák energiamegtakarítási intézkedéseiről.)**

**241/2022. (IX. 22.) Képviselő-testületi határozat**

Hajdúszoboszló Város Önkormányzatának Képviselő-testülete a szükséges fedezetet biztosítja a klímák beszerzéséhez és elkülönít 15 millió forint keret összeget a 2022. évi önkormányzati költségvetés tartalék keretéből.

Határidő: azonnal

Felelős: jegyző

K.m.f.

 ***Czeglédi Gyula sk. dr. Sléder Tamás sk.***

 ***polgármester aljegyző***

A kivonat hiteléül:

Hajdúszoboszló, 2022. 09. 23.

*Molnár Viktória leíró*